**ΙΔΡΥΜΑ «ΚΛΗΡΟΔΟΤΗΜΑ ΑΘΑΝΑΣΙΟΥ ΔΗΜΗΤΡΙΟΥ ΜΕΡΕΜΕΤΗ ΕΙΣ ΜΝΗΜΗΝ ΤΩΝ ΓΟΝΕΩΝ ΤΟΥ ΔΗΜΗΤΡΙΟΥ ΚΑΙ ΕΛΕΝΗΣ ΜΕΡΕΜΕΤΗ»**

**ΠΡΟΚΗΡΥΞΗ ΥΠΟΤΡΟΦΙΩΝ**

Η Διαχειριστική Επιτροπή του Ιδρύματος «Κληροδότημα Αθανάσιου Δημητρίου Μερεμέτη εις μνήμην των γονέων του Δημητρίου και Ελένης Μερεμέτη» δέχεται αιτήσεις από αποφοίτους του **Παγκυπρίου Γυμνασίου, εκ Κερύνειας ή Λευκωσίας** για την παραχώρηση δύο (2) υποτροφιών, σε πρωτοετείς φοιτητές/τριες, για πτυχιακές σπουδές (πρώτο πτυχίο) στην **Κλασσική Φιλολογία ή Φιλοσοφία του Δικαίου**, στα Δημόσια Πανεπιστήμια της Ελλάδας και της Κύπρου, για το ακαδημαϊκό έτος 2019-2020.

**ΟΡΟΙ ΣΥΜΜΕΤΟΧΗΣ**

1. Οι αιτητές/τριες πρέπει:
	1. Να είναι μόνιμοι κάτοικοι Κύπρου, μέλη της Ελληνικής Κοινότητας, Χριστιανοί Ορθόδοξοι.
	2. Να είναι κάτοχοι απολυτηρίου του **Παγκυπρίου Γυμνασίου, εκ Κερύνειας ή Λευκωσίας.**
	3. Να μην έχουν συμπληρώσει το 28ο έτος της ηλικίας τους μέχρι την ημερομηνία λήξεως της προθεσμίας για υποβολή αιτήσεων.
2. Οι αιτητές/τριες πρέπει να έχουν:
	1. Περιορισμένα οικονομικά μέσα (όπως περιγράφεται στα κριτήρια επιλογής πιο κάτω)
	2. Διαγωγή κοσμιοτάτη.
	3. Βαθμό απολυτηρίου τουλάχιστον 18 (στην κλίμακα 1 – 20).
	4. Παρακαθίσει στις Παγκύπριες Εξετάσεις για εισδοχή στα Δημόσια Πανεπιστήμια της Κύπρου και της Ελλάδας.
3. Δεν θα πρέπει να έχουν περάσει πάνω από πέντε χρόνια από το έτος αποφοίτησης μέχρι την ημερομηνία υποβολής της αίτησης για υποτροφία.
4. Αιτητής που έτυχε υποτροφία από άλλο σώμα δε δικαιούται υποτροφία από το Ίδρυμα «Κληροδότημα Αθανάσιου Δημητρίου Μερεμέτη εις μνήμην των γονέων του Δημητρίου και Ελένης Μερεμέτη».
5. Σπουδαστές Ανωτέρων ή Ανωτάτων Σχολών δεν μπορούν να είναι υποψήφιοι.

**ΥΨΟΣ ΥΠΟΤΡΟΦΙΑΣ**

Το ετήσιο ποσό της υποτροφίας έχει καθοριστεί στις €3.500,00 (Τρεις Χιλιάδες Πεντακόσια ευρώ) και θα δίδεται σε δύο δόσεις, Νοέμβριο και Μάρτιο εκάστου ακαδημαϊκού έτους.

**ΚΡΙΤΗΡΙΑ ΕΠΙΛΟΓΗΣ**

1. **Οικονομικά:** Θα τεθεί ως κριτήριο το ετήσιο φορολογητέο εισόδημα της οικογένειας λαμβάνοντας υπόψη και τον αριθμό των εξαρτωμένων παιδιών αυτής.
2. **Επίδοση:** βαθμός απολυτηρίου και βαθμός πρόσβασης
3. **Επιτεύγματα:** βραβεία, διακρίσεις (αν υπάρχουν και κριθεί αναγκαίο, θα ζητηθούν)
4. **Οικογενειακή κατάσταση**
5. **Προφορική συνέντευξη** (αν η Διαχειριστική Επιτροπή το κρίνει αναγκαίο)

**ΥΠΟΒΟΛΗ ΑΙΤΗΣΗΣ**

1. Έντυπα αιτήσεων θα βρίσκονται στη διάθεση των ενδιαφερομένων στο Γραφείο Κληροδοτημάτων της Ιεράς Αρχιεπισκοπής Κύπρου, Πλατεία Αρχ. Κυπριανού, 1016 Λευκωσία, ή στην ιστοσελίδα, [www.churchofcyprus.org.cy](http://www.churchofcyprus.org.cy), Αρχείο Ανακοινώσεων – Ίδρυμα «Κληροδότημα Αθανάσιου Δημητρίου Μερεμέτη εις μνήμην των γονέων του Δημητρίου και Ελένης Μερεμέτη».
2. Οι αιτήσεις, πλήρως συμπληρωμένες και συνοδευόμενες από **όλα τα απαραίτητα πιστοποιητικά** θα πρέπει να κατατίθενται ιδιοχείρως στο Γραφείο Κληροδοτημάτων της Ιεράς Αρχιεπισκοπής Κύπρου ή να αποστέλλονται συστημένες από την 2α Σεπτεμβρίου μέχρι και την 30η Σεπτεμβρίου 2019.

Αιτήσεις που δεν είναι πλήρως συμπληρωμένες ή δε συνοδεύονται από **όλα τα απαραίτητα πιστοποιητικά** ή είναι εκπρόθεσμες δε θα γίνονται δεκτές.

**ΑΠΑΙΤΟΥΜΕΝΑ ΕΝΤΥΠΑ ΚΑΙ ΠΙΣΤΟΠΟΙΗΤΙΚΑ**

1. Αίτηση για υποτροφία και Δήλωση Ανεπάρκειας Οικονομικών Μέσων (από το Γραφείο Κληροδοτημάτων της Ιεράς Αρχιεπισκοπής Κύπρου) ή μέσω της ιστοσελίδας
2. Πιστοποιητικό Γεννήσεως
3. Ταυτότητα Κυπριακής Δημοκρατίας
4. Πιστοποιητικό Μονίμου Κατοίκου Κύπρου από το **Γραφείο Επάρχου**
5. Απολυτήριο **Παγκυπρίου Γυμνασίου**
6. Βεβαίωση καταγωγής (Κερύνεια ή Λευκωσία) από το **Γραφείο Επάρχου**
7. Βεβαίωση εξασφάλισης θέσης στα Πανεπιστήμια Κύπρου ή Ελλάδος, από την Υπηρεσία Εξετάσεων (Υπουργείο Παιδείας και Πολιτισμού)
8. Πιστοποιητικό Επιτυχίας στις Παγκύπριες Εξετάσεις (Βαθμός Πρόσβασης)
9. Βεβαίωση από το **Γραφείο του Φόρου Εισοδήματος** για τα εισοδήματα και των δύο γονέων για το έτος **2018 (ανεξαρτήτως αν υπήρχαν ή όχι)**
10. Βεβαίωση σπουδών για αδελφό/ή που σπουδάζει σε Πανεπιστήμιο της Κύπρου ή του εξωτερικού
11. Βεβαίωση μελών της οικογένειας από Παγκύπρια Οργάνωση Πολυτέκνων, για πολύτεκνη οικογένεια
12. Σε περίπτωση αναπηρίας του/της υποψηφίου ή γονέα, βεβαίωση από επίσημη κρατική υπηρεσία
13. Πιστοποιητικά βραβείων, αριστείων ή άλλων διακρίσεων (**αν υπάρχουν και κριθεί αναγκαίο, θα ζητηθούν**)

**Τα πιο πάνω έγγραφα, γίνονται δεκτά μόνο αν είναι πιστοποιημένα (και τα φωτοαντίγραφα)**

**ΟΡΟΙ ΕΞΕΤΑΣΗΣ ΑΙΤΗΣΕΩΝ/ΠΑΡΑΧΩΡΗΣΗΣ ΥΠΟΤΡΟΦΙΩΝ**

1. Εάν η Διαχειριστική Επιτροπή αντιληφθεί ότι οι δηλώσεις δεν είναι αληθείς έχει το δικαίωμα να απορρίψει την αίτηση.
2. Η Διαχειριστική Επιτροπή δεν είναι υποχρεωμένη να παραχωρήσει την υποτροφία σε περίπτωση που κρίνει ότι κανένας από τους υποψηφίους δεν πληροί τους όρους επιλογής.
3. Εάν κρίνεται σκόπιμο, η Διαχειριστική Επιτροπή μπορεί να συνεργαστεί με άλλες κρατικές υπηρεσίες για την εξασφάλιση πληρέστερης έκθεσης της οικονομικής και οικογενειακής κατάστασης των αιτητών.
4. Για τους άρρενες υποψηφίους, σε περίπτωση επιτυχίας, η υποτροφία δύναται να αρχίσει να ισχύει μετά τη συμπλήρωση των στρατιωτικών των υποχρεώσεων.
5. Η υποτροφία παραχωρείται μόνο όταν ο υποψήφιος εξασφαλίσει θέση στο Πανεπιστήμιο για σπουδές και αφού παρουσιάσει τη βεβαίωση εγγραφής στο Πανεπιστήμιο.
6. Το ύψος της υποτροφίας μπορεί να αναπροσαρμόζεται κατά την κρίσης της Διαχειριστικής Επιτροπής και ανάλογα με τα εκάστοτε οικονομικά δεδομένα του Ιδρύματος.
7. Πριν από την έναρξη της υποτροφίας οι υπότροφοι υπογράφουν σχετικό συμβόλαιο.

**ΛΕΙΤΟΥΡΓΙΑ ΤΗΣ ΥΠΟΤΡΟΦΙΑΣ**

Η υποτροφία παρέχεται για ένα ακαδημαϊκό έτος και ανανεώνεται από το ένα έτος στο άλλο, μέχρι περατώσεως των σπουδών του υποτρόφου, νοουμένου ότι η πρόοδος του είναι ικανοποιητική και η διαγωγή του κοσμιοτάτη κατά την κρίσης της Επιτροπής.

Το ποσό της υποτροφίας καταβάλλεται σε δύο δόσεις:

(α) Η πρώτη καταβάλλεται το Νοέμβριο, αφού ο/η υπότροφος καταθέσει προηγουμένως:

 (1) Βεβαίωση εγγραφής στο Πανεπιστήμιο

 (2) Αναλυτική βαθμολογία του προηγούμενου ακαδημαϊκού έτους

 (δεν ισχύει για τους πρωτοετείς)

(β) Η δεύτερη δόση καταβάλλεται το Μάρτιο και αφού ο/η υπότροφος καταθέσει προηγουμένως αναλυτική βαθμολογία του πρώτου εξαμήνου (πιστοποιητικό προόδου)

Η συνέχιση της υποτροφίας προϋποθέτει επίσης ότι ο υπότροφος δε θα μεταφέρει περισσότερα από **τρία** μαθήματα στο επόμενο ακαδημαϊκό έτος και ότι υποχρεούται να παραμείνει στον τόπο που φοιτά και να παρακολουθεί τα μαθήματα

Αν ο υπότροφος διακόψει τις σπουδές του χωρίς σοβαρό λόγο, τότε ο ίδιος ή/και ο εγγυητής του υποχρεώνονται να επιστρέψουν τα χρήματα που του έχουν δοθεί μέχρι την ημερομηνία που διέκοψε. Το ίδιο ισχύει και στην περίπτωση που η Επιτροπή θα βρεθεί στην ανάγκη να διακόψει την υποτροφία λόγω μη ικανοποιητικής επίδοσης ή/και ανάρμοστης συμπεριφοράς του υποτρόφου.

Η Διαχειριστική Επιτροπή δεν έχει καμιά ευθύνη για την επαγγελματική αποκατάσταση του υποτρόφου μετά το πέρας των σπουδών του.

**Όλα τα δεδομένα θα τηρηθούν ως άκρως εμπιστευτικά και αποκλειστικά για τους σκοπούς της παρούσης προκήρυξης.**

**Επιπρόσθετα όλα τα δεδομένα των υποψήφιων υποτρόφων που δεν θα τύχουν υποτροφίας θα διαγράφονται άμα τη ολοκλήρωση της διαδικασίας παραχώρησης των υποτροφιών για την οποίαν υπέβαλαν αίτηση.**

**Τέλος τα δεδομένα των υποψήφιων υποτρόφων στους οποίους θα παραχωρηθεί υποτροφία θα κρατούνται μέχρι την πλήρη ολοκλήρωση των σπουδών τους για τις οποίες τους έχει παραχωρηθεί η υποτροφία.**

**Ίδρυμα «Κληροδότημα Αθανασίου Δημητρίου Μερεμέτη**

**Εις Μνήμην των Γονέων του Δημητρίου και Ελένης Μερεμέτη»**

 **27 Μαΐου 201**